Der er blevet samlet ind til togbilletter til flygtninge og migranter på Københavns Hovedbanegård i dag.

Men nu oplyser DSB, at det ikke vil have konsekvenser, hvis flygtninge og migranter ikke evner at vise billet i dag.

Læs også : Frivillige samler ind til billetter til flygtninge

- Vi står i en ganske ekstraordinær situation. Den seneste melding til vores personale er, at vi udviser konduite i dag, siger Anette Haugaard, underdirektør i DSB.

Med konduite mener hun, at der "dispenseres for manglende billetter i dag".

De fleste har billet

- Det er vores klare erfaring, at langt de fleste har billetter med. Men for at vi skal kunne håndtere den her udfordring, har vi ekstraordinært valgt at udvise konduite i dag, siger Anette Haugaard.

Læs også : DSB til kunderne: Hold jer fra de internationale tog

Hvad gør i så i morgen, hvis man som flygtning/migrant ikke har billet med - vises man af toget, eller skal man betale en afgift?

- Så får man en kontrolafgift. I morgen gør vi, som vi plejer, siger Anette Haugaaard.

Skånetrafikken holder reglerne

De seneste meldinger fra Skånetrafikken går dog på, at det her ikke accepteres, at man rejser uden billet. DR's reporter spurgte for et par timer siden i toget, om det var muligt at rejse uden billet. Her var svaret nej.